I 1923 kom det krav om at de nasjonale forbund som ville delta i internasjonale mesterskap måtte være medlem av Den internasjonale skytterunion (ISU/UIT). Da dette ble ansett ligge utenfor rammen til Det frivillige Skyttervesen som primært var fokusert på landets forsvar, ble det opprettet en ny organisasjon for å arbeide med norsk representasjon i internasjonale mesterskap. Den nye organisasjonen fikk navnet Norsk Avdeling av den Internasjonale Skytterunion (NAIS) og ble stiftet i 1925.